b'\n_START_ARTICLE_\nLo\xc5\xa1ki razgledi\n_START_PARAGRAPH_\nLo\xc5\xa1ki razgledi so slovenski domoznanski zbornik, ki ga izdaja Muzejsko dru\xc5\xa1tvo \xc5\xa0kofja Loka. Izhajajo neprekinjeno od leta 1954 in je edini slovenski zbornik te vrste, ki neprekinjeno izhaja toliko let. Pobudo za njegovo izdajanje so dali \xc4\x8dlani MD \xc5\xa0kofja Loka, med drugimi Branko Ber\xc4\x8di\xc4\x8d, France Planina ... Zbornik so urejali: Branko Ber\xc4\x8di\xc4\x8d, France Planina, France Leben, Franc Podnar in Judita \xc5\xa0ega (od 2007)._NEWLINE_Izhajajo enkrat letno in prina\xc5\xa1ajo izvirne znanstvene, poljudnoznanstvene in leposlovne prispevke s podro\xc4\x8dja zgodovinopisja, geografije, narodopisja, naravoslovja, gospodarstva, kulture in dru\xc5\xbebenega dogajanja v ob\xc4\x8dini \xc5\xa0kofja Loka in okolici v preteklosti in sedanjosti. Njihovi avtorji so poleg ljubiteljskih raziskovalcev tudi \xc5\xa1tevilni priznani in uveljavljeni strokovnjaki iz razli\xc4\x8dnih podro\xc4\x8dij raziskovalnega dela (Emilijan Cevc, Marijan Zadnikar, Tone Ko\xc5\xa1ir, Alojzij Pavel Florjan\xc4\x8di\xc4\x8d, Branko Ber\xc4\x8di\xc4\x8d, France Planina, Anton Polenec, Anton Ramov\xc5\xa1, Janez Dolenc, Jo\xc5\xbee Bole, Ivan Sedej, Pavle Blaznik, Milan \xc5\xa0ifrer, Franc Osole, Marija Stanonik, Ive \xc5\xa0ubic, Svetko Kobal, Bogdan Dolenc, Franc Kri\xc5\xbenar, ...)._NEWLINE_Prvih 50 \xc5\xa1tevilk je digitaliziranih in so dostopne v Digitalni knji\xc5\xbenici Slovenije. V 50 letih je bilo v njih objavljenih preko 2000 prispevkov.'